钦定古今图书集成/理学汇编/学行典/第122卷 > 韩邦奇集 > 《语录》
## 钦定古今图书集成/理学汇编/学行典/第122卷 > 韩邦奇集 > 《语录》

学者养心之法，固不可令其放逸，亦不可太拘，反为
心害。正如仙家导气，佛家入禅，孟子所言勿忘勿助
最好。试于日用之闲验之，自见心之当养，无闲动
静。里居之日，躬耒耜，远服贾，亦养心之时也。临政之
时，诘讼狱，裁檄牒，亦养心之时也。于凡应对宾客，盘
桓樽俎，莫非养心之时。孔子曰：“出门如见大宾，使民
如承大祭”，此之谓也。